מאי גולן

פלורה מאי בדרה-גולן (נולדה ב־3 במאי 1986, כ"ד בניסן ה'תשמ"ו) היא השרה לשוויון חברתי וקידום מעמד האישה וחברת כנסת מטעם מפלגת הליכוד. לפני שנבחרה לכנסת, גולן הייתה פעילה חברתית, שהובילה את המאבק נגד המסתננים מאפריקה לישראל, בעיקר באזור דרום תל אביב. בין היתר, פעלה למען סגירת הגדר בגבול ישראל-מצרים, לקידום מדיניות הגירה בישראל ולהוצאת המסתננים הבלתי-חוקיים לאלתר. בנוסף, כיהנה כיושבת ראש עמותת "העיר העברית". גולן נולדה וגדלה בקרבת התחנה המרכזית הישנה בתל אביב, כילדה מחוץ לנישואין לאם חד-הורית מבית חרדי. אימה של גולן עלתה עם משפחתה מעיראק ב-1950, במבצע עזרא ונחמיה, בגיל 3. גולן למדה בבית הספר היסודי "ביאליק" בדרום תל אביב. בגיל 9 התראיינה עם אמה בחדשות "מבט" של הטלוויזיה הישראלית, במסגרת כתבה על דו"ח העוני השנתי. בעקבות הראיון הוזמנה למספר תוכניות טלוויזיה והתארחה בתוכנית "בשידור חי עם דן שילון". בעקבות השידור הועברה באמצע כיתה ה' לבית הספר "א.ד. גורדון" שבצפון העיר. בהמשך למדה בבית הספר תיכון עירוני ד', אך באמצע השנה הראשונה עזבה את בית הספר ולמדה לימודים אקסטרניים. גולן לא שירתה בצה"ל, לאחר שהצהירה שהיא דתייה וקיבלה פטור מגיוס. כ-8 שנים לאחר מכן, בנובמבר 2012, אמרה בראיון שהיא אינה דתייה. ב-2023, לאחר ביקורת ציבורית, פרסמה פוסט בו כתבה שנמנעה משירות כיוון שהייתה צריכה לדאוג לאמה, ומפני שעברה תהליך של חזרה בתשובה. גולן התלוננה כי הותקפה מספר פעמים על ידי מסתננים, ב-2012 ברחוב נווה שאנן כשעברה במקום עם צוות צילום צרפתי שהגיע לתעד את החיים בשכונה וב-2013 התלוננה כי היא ואמה הותקפו על ידי שתי מסתננות מאריתראה בשוק התקווה, ב-2014 התלוננה כי הותקפה על ידי שתי נשים אריתראיות לאחר שהעירה להן על עשן שיוצא מדירתן. ובדצמבר 2015 התלוננה כי הותקפה על ידי מסתננים בסמוך לאולם אירועים. גולן זכתה לפרסום בשנת 2012, בעקבות ראיונות בתוכנית הרדיו של ז'וז'ו אבוטבול ברשת ב', שבהם סיפרה על המאבק בשכונות דרום תל אביב. בשנים 2012–2013 כתבה את הבלוג "החיים על פי מאי", המתאר את חייה לצד המסתננים באזור התחנה המרכזית הישנה בת"א. תחילה פורסם הבלוג באתר הקהילתי של שכונות דרום תל אביב, ובהמשך באתרה הפרטי. גולן התראיינה לעיתים קרובות באמצעי התקשורת בישראל והתארחה בפאנלים פוליטיים בערוצי הטלוויזיה השונים בנושא המסתננים מאפריקה והחיים לצידם בדרום תל אביב. רואיינה גם בגופי תקשורת בינלאומיים כמו BBC, פוקס ניוז, i24News ו-RTVI. בשנת 2014 נבחרה לאחת מ-66 הנשים הישראליות שכדאי להכיר של עיתון "הארץ" באנגלית, ולרשימת 101 האנשים המשפיעים על תל אביב של מגזין "Time Out תל אביב". בתום שנת תשע"ה נבחרה לאשת השנה בתחום החברה של השבועון "בשבע". באוקטובר 2023, כשרה לקידום מעמד האישה, לאחר פרוץ מלחמת חרבות ברזל, יצאה גולן בקמפיין להעלאת מודעות בקרב גורמים בינלאומיים לפגיעה המינית בנשים של ארגון הטרור חמאס במהלך מתקפת הפתע שלו על ישראל. גולן פנתה אל ארגוני זכויות נשים וארגוני זכויות אדם בדרישה להפסקת שתיקתם לגבי פגיעות אלה. גולן התראיינה לכתבה של רשת BBC הבריטית שעסקה באלימות המינית נגד נשים של ארגון הטרור חמאס ושיתפה בעדויות למקרי אלימות מינית ואחרת נגד נשים במתקפת חמאס. בבחירות לכנסת ה-19 הוצבה במקום ה-10 ברשימת "עוצמה לישראל", שלא עברה את אחוז החסימה. בשנת 2013 הקימה את עמותת "העיר העברית", אשר הכריזה על התמודדותה בבחירות למועצת עיריית תל אביב, אך נפסלה מסיבות טכניות. באוקטובר 2014 ארגנה והובילה מחאה נגד החלטת בג"ץ לפסול סעיפים בחוק למניעת הסתננות (עבירות ושיפוט), בהשתתפות מאות אנשים. באוגוסט 2015 נמנתה עם מובילי המחאה נגד החלטת בג"ץ להגביל את משך השהייה במתקן חולות ובכך להביא לשחרורם המיידי של מרבית העצורים במתקן. גולן ספגה ביקורת כאשר פורסם שבינואר 2017 פרסמה בפוסט בפייסבוק נתונים מסולפים במכוון אודות מספר האזרחים האריתראים שנכנסים לישראל באמצעות אשרות תייר דרך נתב"ג ונשארים במדינה ללא היתר. בחודשים שלאחר מכן צוטטו נתונים אלה פעמים רבות על ידי פעילים למען הגירוש וזכו להד תקשורתי. בדצמבר 2018, לקראת הבחירות לכנסת העשרים ואחת, הודיעה על התמודדותה בפריימריז לרשימת הליכוד לכנסת. לאחר הפריימריז נבחרה למשבצת הצעירים מספר 33 ברשימת הליכוד, ולאחר פרישת פנחס עידן קודמה למקום 32, ונבחרה לכנסת. בבחירות לכנסת העשרים ושתיים הוצבה במקום ה-34 ברשימת הליכוד ולא נכנסה לכנסת העשרים ושתיים. בבחירות לכנסת העשרים ושלוש הוצבה שוב במקום ה-34 ונכנסה לכנסת. בבחירות לכנסת העשרים וחמש התמודדה בפריימריז בליכוד ונבחרה למקום ה-22 ברשימה הארצית ולמקום ה-32 ברשימה לכנסת. המפלגה זכתה ב-32 מנדטים והיא נבחרה לכנסת ומונתה לשרה ללא תיק במשרד ראש הממשלה. ב-2 באפריל החליטה הממשלה להקים את המשרד לקידום מעמד האישה, שסמכויותיו יילקחו מהמשרד לשוויון חברתי, ולמנות את גולן לשרה העומדת בראש משרד זה. ב-19 באפריל 2023 פורסם כי ראש הממשלה, בנימין נתניהו, הציע לגולן להיות הקונסולית בניו יורק. מינוי זה לא יצא לפועל בשל התנגדות גורמים בממשל האמריקני וזאת על רקע התבטאויות עבר של גולן בנוגע למסתננים אשר הוגדרו על ידי וודנט פאטל, סגן הדובר הראשי של מחלקת המדינה האמריקנית כגזעניים. בתחילת שנת 2023 החליט ראש ממשלת ישראל, בנימין נתניהו, למנות את גולן לשרה במשרדו. בחודש מאי באותה השנה החליט נתניהו למנותה לשרה הראשונה בישראל לקידום מעמד האישה, הממשלה העבירה החלטה שהורתה להקים את המשרד לקידום מעמדן של הנשים בישראל – ושאושרה על ידי הכנסת. בחודש יולי 2023, העבירה גולן בכנסת בשיתוף פעולה עם השר לביטחון לאומי, איתמר בן גביר, את 'חוק הפיקוח האלקטרוני' שנועד למנוע אלימות במשפחה. לאחר פרוץ מלחמת חרבות ברזל, הורתה גולן להקים מוקד טלפוני ייעודי לנשים שיעניק להן סיוע ב-6 שפות שונות: אנגלית, צרפתית, עברית, אמהרית, רוסית וערבית. בחודש ינואר 2024, החליט ראש הממשלה בנימין נתניהו לאחד את המשרד לקידום מעמד האישה עם המשרד לשוויון חברתי ולמנות את גולן לעמוד בראשות המשרד שייקרא 'המשרד לשוויון חברתי וקידום מעמד האישה'. עם כניסתה לתפקיד טענה כי כספים שהעביר המשרד לאוכלוסייה הערבית הגיעו בפועל לגורמי פשיעה. מנכ"ל משרדה, אותו פיטרה עם כניסתה למשרד, טען בתגובה כי טענה זו חוטאת לאמת וכי לטענת גורמי מקצוע הפסקת הזרמת הכספים מהווה איום אסטרגי על מדינת ישראל. במהלך מאי 2024 החליטה השרה גולן לסגור את מוקד החירום לחברה הערבית לדברי מנכ"ל וועד ראשי הרשויות הערביות, אמיר בשאראת, אם לא היה נסגר המוקד היה ניתן למנוע את פציעתם של חמישה אזרחים מנפילת הכטב"מ סמוך למזרעה שבמערב הגליל. "ניתן היה למנוע את האירוע הטרגי במזרעה אילולא השיקולים הזרים של גולן", הוא אומר. גולן רווקה ומגדירה את עצמה כשומרת מסורת. מתגוררת בדרום תל אביב. גולן בהפגנת תמיכה מול ביתו של ראש הממשלה נתניהו, אוגוסט 2020 גולן בביקור במאחז אביתר, מאי 2021 גולן בהשבעה לכנסת ה-25, 15 בנובמבר 2022 גולן נואמת במליאה, ינואר 2022 אתר האינטרנט הרשמי של מאי גולן מאי גולן, ברשת החברתית פייסבוק מאי גולן, ברשת החברתית אקס (טוויטר) מאי גולן, ביישום טלגרם מאי גולן, ברשת החברתית אינסטגרם מאי גולן, ברשת החברתית טיקטוק מאי גולן, סרטונים בערוץ היוטיוב מאי גולן, באתר פליקר מאי גולן, באתר פינטרסט מאי גולן, אתר ערוץ הכנסת ערוץ היוטיוב הרשמי של מאי גולן הילו גלזר, מאי גולן לא מוכנה לתת לשמאלנים להחליט למי מגיעות זכויות אדם, באתר הארץ, 17 בינואר 2014 איתי בלומנטל, מדרום ת"א לכנסת: מאי גולן מתרגלת לתואר החדש, באתר ynet, 10 באפריל 2019 אייל לוי, ‏מאי גולן נגד בג"ץ: "כמו שלשופט יש זכות לחיות בביטחון, גם לאמי יש", באתר מעריב אונליין, 27 באפריל 2019 ניב שטנדל, ‏"אני קליקבייט, אתה שם בכותרת 'מאי גולן' אז אנשים ילחצו", באתר ‏מאקו‏, 2 במאי 2019 מגזין אשת, נעמה טוכפלד ומלכהלי, הועזבתי מארבעה בתי ספר, ושמעתי מהמורה את המשפט: ממך לא יצא כלום אמיר אלון, ‏"יש אליטה שמרגישה שאנחנו הצ'חצ'חים גנבנו להם את המדינה", באתר ‏מאקו‏, 28 באוקטובר 2021 השרה מאי גולן בראיון מיוחד לעמית סגל: "יש סוכני כאוס בממשלת ישראל", סרטון בערוץ "הליכוד - halikud", באתר יוטיוב (אורך: 09:30) שרי מקובר-בליקוב, ‏"לא האמינו שאצא מגבולות התחנה המרכזית הישנה": מאי גולן בריאיון חשוף, באתר מעריב אונליין, 17 בפברואר 2023; יצחק אבוחצירא, "הסגנון שלי זו האמת שלי, תתמודדו": חה"כ מאי גולן פותחת הכל, באתר עכשיו 14, 15 באפריל 2022 May Golan, www.facebook.com שי גבעתי, הכוכבת החדשה של הימין רוצה לטהר את תא ממסתננים, באתר nrg‏, 29 בנובמבר 2012 השרה מאי גולן לא תגיע לטקס יום הזיכרון בראשל"צ, באתר ערוץ 7, 21 באפריל 2023 "נווה-גיהנום" הכתבה והריאיון עם מאי גולן כפי שפורסמו על ידי גלית עדות בעיתון ‘סופהשבוע’, באתר האתר הקהילתי של שכונות דרום תל-אביב, ‏17 בינואר 2013 מאי גולן הותקפה בשוק של שכונת התקווה ע״י 2 אריתריאיות, באתר העיר העברית, ‏11 באוגוסט 2013 הפעילה החברתית מאי גולן הותקפה בדרום תל-אביב, באתר ערוץ 7, ‏26 בנובמבר 2014 מאי גולן הותקפה על ידי מסתננים, באתר הקול היהודי, ‏6 בדצמבר 2015 Israeli Trump Supporter: 'People Have the Right to Protect Homes, Borders' באתר פוקס ניוז, 21 ביוני 2016 66 Israeli women you should know for Israel's 66th Independence Day, הארץ, ‏2014 101 המשפיעים: פוליטיקה ואקטיביזם, באתר Time Out תל אביב, ‏22 בספטמבר 2014 הקול שפרץ את חומות ההשתקה, באתר בשבע, ‏כ"ה באלול תשע"ה "Israel Gaza: Hamas raped and mutilated women on 7 October, BBC hears" (באנגלית בריטית). 2023-12-05. נבדק ב-2024-01-23. דרום תל אביב נגד בג"ץ: "הפכו אותנו לקורבנות", באתר nrg, ‏5 באוקטובר 2014 תושבי דרום ת"א הפגינו: "לא נהיה אסירי בגץ", באתר nrg, ‏19 באוגוסט 2015 אישתון, כך יצרה מאי גולן את השקר שמתדלק את המאבק במבקשי המקלט, באתר הארץ, 22 במאי 2018 האולפן הפתוח, מאי גולן תתמודד בפריימריז בליכוד: "עבור עם ישראל", באתר ערוץ 20, 26 בדצמבר 2018 אמיר אלון ומורן אזולאי, פרשת ההורדה בדרגה: פנחס עידן הסיר את מועמדותו בליכוד, באתר ynet, 6 במרץ 2019 הקמת המשרד לקידום מעמד האישה, שינוי חלוקת התפקידים בין השרים, העברת שטח פעולה ממשרד למשרד, העברת סמכויות הנתונות לפי חוק משר לשר ותיקון החלטות ממשלה, באתר של משרד ראש הממשלה, 2 באפריל 2023; אמיר אטינגר, למרות ריבוי המשרדים: הממשלה תקים משרד נפרד עבור השרה מאי גולן, באתר ישראל היום, 30 במרץ 2023 איתמר אייכנר, מורן אזולאי, במקום השרה לקידום מעמד האישה: נתניהו הציע למאי גולן להיות הקונסולית בניו יורק, באתר ynet, 19 באפריל 2023 דניאל אדלסון, גינוי רשמי של הממשל בארה"ב נגד השרה מאי גולן: "השפה שלה מזיקה", באתר ynet, 21 באפריל 2023 משרד ראש הממשלה, נפתח מוקד הסיוע של המשרד לקידום מעמד האשה, באתר משרד ראש הממשלה, ‏15.10.2023 מוקד הסיוע לנשים בישראל - הרשות לקידום מעמד האישה, באתר עוטף עורף צבי זרחיה, מאי גולן מפטרת את מנכ"ל המשרד לשוויון חברתי מאיר בינג, באתר כלכליסט, 13 בפברואר 2024 צבי זרחיה, מהמנכ"ל המפוטר נגד השרה גולן: "הטענה לזליגת כסף לגורמי פשע במגזר הערבי - אינה מבוססת", באתר כלכליסט, 13 בפברואר 2024 ירדן בן גל הירשהורן, מאיר בינג עונה למאי גולן: אין ביסוס לטענה שתקציבי החברה הערבית עוברים לפשיעה, באתר TheMarker‏, 13 בפברואר 2024 שחר אילן, ראשי הרשויות הערביות דורשים להפעיל מחדש את מוקד החירום, באתר כלכליסט, 7 באוגוסט 2024 מורן אזולאי, "לא הכרתי מה זה אבא, אין לי את המושג הזה משפחה" | מאי גולן בשיחה אישית, באתר ynet, 30 בספטמבר 2022